ขอสอบถามหน่อยค่ะ ปกติเมนส์จะมาประมาณวันที่17 แล้ว็มีอะไรกับแฟนประมาณวันที่28 พอมาวันที่17เดือนมกรานี้เมนส์ก็ไม่มาค่ะ แล้วลองตรวจครรภ์วันที่26ก็ไม่ท้องค่ะ แล้วมาตรวจอีกที่วันที่ 3ก.พ นี่ก็ไม่ท้อง แล้วมีตกขาวสีขุ่นเหม็นอ่ะค่ะปกติไม่เคยเป็นค่ะ พอวันที่31มีเลือดออกนิดนึงค่ะพอล้างแล้วมันก็หายไม่มีอีกเลยค่ะ เวลาเเบ่งปัสสาวะก็เจ็บช่องคลอดด้วยค่ะ อยากทราบว่าเป็นอะไรค่ะ. จะท้องไหมค่ะ
สวัสดีค่ะ การที่ประจำเดือนไม่มาหรือมาช้ากว่า 35 วัน อาจจะเกิดจาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่ชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้าการมีตกขาวผิดปกติ ไม่ได้บ่งบอกว่าจะตั้งครรภ์หรือไม่ แต่อาจบอกถึงภาวะช่องคลอดหรือปากมดลูกติดเชื้อ ควรพบแพทย์เพื่อตรวจหาสาเหตุเช่นกัน